# VASIVÍZ ZRt.

FELÜGYELŐBIZOTTSÁGA

**A Felügyelőbizottság jelentése az Igazgatóság beszámolójáról, indítványáról,**

**valamint a Felügyelőbizottság 2022. évi munkájáról**

**A Felügyelőbizottság a 2022. évi munkájáról beszámolási kötelezettségét az alábbiakban teszi meg a ZRt. Közgyűlésének:**

* A FB tagjai Bebes István elnök, Horváth Zoltán, Kovács Tilda és Németh Ákos a részvénytársaság dolgozói képviseletében Horváth Róbert és Kovács László.
* A Felügyelő Bizottság 2022. évben 9 alkalommal ülésezett, amelyen 50 db határozatot hozott.
* Támogatta Dr. Máhr Tivadar igazgatósági tag helyére, Sárvár Város Önkormányzata által delegált Gerencsér Zsolt megválasztását.
* Javaslatot tett a társaság könyvvizsgálójára és annak díjazására a Közgyűlésnek.
* Az év folyamán elfogadta a társaság 2022. évi Üzleti tervét, a 2022. évi Üzleti terv ágazati tervének tevékenységenkénti megbontását. Éves munka- és ülésterve szerint ellenőrizte a Felügyelő Bizottság határozatainak végrehajtását, megtárgyalta az üzleti terv teljesítését.
* Elfogadásra javasolta a Közgyűlésnek a 2021. évi Mérlegbeszámolót, Kiegészítő mellékletet, Üzleti jelentést.
* Elfogadta és a Közgyűlésnek elfogadásra javasolta a 2021. évre vonatkozó megfelelési tanácsadói jelentést, valamint a 2021. évre vonatkozó Vezérigazgató vezetői nyilatkozatáról szóló tájékoztatót. Ezek tárgyalására a köztulajdonban álló gazdasági társaságok belső kontrollrendszere okán a 339/2019.(XII.23.) kormányrendelet alapján került sor.
* Elfogadta a 2021.évre vonatkozó belső ellenőri jelentést és a 2021.évben végrehajtott ellenőrzéseket.
* Tudomásul vette a kintlévőségről szóló tájékoztatót.
* Elfogadta és a Közgyűlésnek is elfogadásra javasolta az Alapszabály a XXI. és XXII. számú módosítását. Az Alapszabály VII. és VIII. fejezete, valamint a IV. fejezet módosult.
* A jelenlegi világpiaci helyzet miatt a 2023. évre vonatkozó villamos energia közbeszerzés tekintetében a Felügyelőbizottság egyhangúlag felhatalmazta a vezérigazgatót, hogy a 2022. évi beszerzéshez képest nagyobb anyagi fedezettel, a 2023. évre vonatkozó villamos energia beszerzése tárgyú közbeszerzési eljárást a tanácsadó által jelzett időpontban kiírja
* Tudomásul vette a villamosenergia és földgáz beszerzésekről szóló tájékoztatót. A villamos energia közbeszerzési eljárásához a fedezetet nettó 3 500 000 eFt-ban, földgáz energia beszerzés estében nettó 500 000 eFt-ban határozta meg. A teljes keretösszeg vonatkozásában felhatalmazta a vezérigazgatót, hogy azon belül a villamosenergi illetve földgáz beszerzés során az eredetileg meghatározott összegtől eltérhessen
* Jóváhagyta és a SZMJV Önkormányzatának jóváhagyásra javasolta a Szombathelyi Fedett Uszoda és Termálfürdő 2022. július 1. napjától érvényes uszodaárjegyzékét.
* Felkérte az SZMJV Önkormányzatát az üzemeltetési kérdés ismételt felülvizsgálatára valamint arra, hogy amennyiben az Uszoda üzemeltetését továbbra is a VASIVÍZ ZRt. végzi, akkor vizsgálja újra a működtetési és támogatási szerződést az előre nem tervezett gazdasági környezet megváltozása miatt. Kérte az Önkormányzatot, hogy a felülvizsgálatra a 2023.évi működtetési terv megtárgyalásával egyidejűleg kerüljön sor.
* Támogatta, hogy a 2022.évi bérmaradványból alapbér emelés valósuljon meg, melynek lehetséges módjáról a Szakszervezet és a Vezérigazgató 2022.szeptember 30-ig folytassa le az egyeztetést és annak eredményéről tájékoztassa a Felügyelőbizottságot.
* Megtárgyalta az integrációra vonatkozó tájékoztatót, felhatalmazta az Igazgatóság és Felügyelőbizottság elnökét, hogy az integrációval kapcsolatos levelet aláírja és Raisz Anikó Államtitkár Asszony részére megküldje
* A Felügyelőbizottság jóváhagyta a VASIVÍZ ZRt. belső ellenőrzési tevékenysége külső szolgáltató által történő ellátására a M-FACTOR Tanácsadó Betéti Társasággal (9700 Szombathely, Batsányi János utca 1., belső ellenőrzést végző személy Odonics Gábor, nyilvántartási szám: 5116270) az együttműködési szerződés meghosszabbítását 2024. december 31-ig.

***A Felügyelő Bizottság a Társaság 2022. évi gazdálkodásáról, üzleti tevékenységéről, vagyoni, pénzügyi és jövedelmi helyzetéről készített mérlegbeszámolóját, annak kiegészítő mellékletét és az üzleti jelentést megvizsgálta, amely alapján az alábbiakat állapította meg:***

***A Társaság az éves beszámolót a számviteli törvény és a Vksztv. előírásainak megfelelően készítette el, a könyvvizsgálói jelentés szerint az éves beszámolóban szereplő számadatok megfelelnek a törvényi előírásoknak, leltárakkal alátámasztottak. A számadatok és a szöveges értékelés a részvénytársaság működéséről, eredményéről a szükséges információkat biztosítják a tulajdonosok számára.***

A Felügyelő Bizottság egyetért az Igazgatóság jelentésében kiemelten tárgyalt témakörökkel és megállapításokkal, valamint elfogadja a részvénytársaság éves beszámolójáról szóló javaslatát.

Határozat:

**A Felügyelőbizottság a 2022. évi mérlegbeszámolót 5 501 737 eFt mérleg főösszeggel,**

**-619 526eFt adózott eredménnyel (veszteség) elfogadásra javasolja a Közgyűlésnek. A Felügyelőbizottság javasolja a Közgyűlésnek, hogy a Társaság a veszteségelhatárolás tekintetében a társasági adóról és az osztalékadóról szóló mindenkor hatályos jogszabály szerint járjon el, úgy, hogy a tárgyévi negatív adóalap a következő évek adózás előtti eredménye csökkentő tételeként kerüljön elszámolásra.**

**A Felügyelőbizottság elfogadásra ajánlja a Közgyűlésnek a Részvénytársaság 2022. évről szóló éves beszámolóját, a kiegészítő mellékletet, valamint az üzleti jelentést.**

A Felügyelő Bizottság fontosnak tartja, hogy tovább folytatódjon a folyamatos, biztonságos és minőségi szolgáltatás biztosítása a Társaság működési területén. A Bizottság továbbra is kiemelt feladatnak tekinti a kintlévőségek folyamatos rendezését, a Társaság által üzemeltetett önkormányzati tulajdonú víziközmű-vagyontárgyak rekonstrukcióját, fejlesztését, működőképességének fenntartását, az energiahatékonyságra való törekvést, a balesetmentes munkavégzéshez szükséges előírások maradéktalan betartását, a színvonalas kapcsolattartást a felhasználókkal, partnerekkel, tulajdonosokkal, továbbá a jogszabályok maradéktalan betartását. További célok között szerepel méretgazdaságosság elve szerinti működés, optimális eszköz- és humánerőforrással való hatékony gazdálkodás, a víziközmű-szolgáltatás minőségi és mennyiségi biztosítása, a likviditás megőrzése.

**A Felügyelőbizottság az Igazgatóság beszámolóját és indítványát elfogadásra javasolja a Közgyűlésnek.**

Szombathely, 2023. április 13.

VASIVÍZ ZRt. Felügyelőbizottsága